**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/1757-5/2021.

**100/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**A tiszavasvári 6622/2 hrsz-ú önkormányzati ingatlan művelési ág változásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

1. Döntöttem arról, hogy saját költségén Tiszavasvári Város Önkormányzata **kezdeményezi** a tiszavasvári **6622/2 hrsz-ú**, 9,5054 ha nagyságú, 38.10 AK értékű, legelő, kivett árok művelési ágú ingatlan „szántó” művelési ágra történő változtatását, tekintettel arra, hogy a haszonbérlő az ingatlant nem legelőként, hanem szántóként kívánja hasznosítani és vállalta az ingatlan megművelését.

2. A művelési ág változás miatt az ingatlan haszonbérleti díja módosul, tekintettel arra, hogy az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 12. § (2) bekezdése értelmében a

* szántó művelési ágú ingatlanok haszonbérleti díja 63.000 Ft/ha/év + ÁFA
* legelő művelési ágú ingatlanok haszonbérleti díja 2.000 Ft/Ak/év + ÁFA

3.1. Jelen döntésemről tájékoztatom Erdős Csaba Tiszavasvári Vörösmarty u. 19. sz. alatti haszonbérlőt.

3.2. Intézkedem a művelési ág megváltoztatására vonatkozó eljárás megindításáról.

4. A földminősítési eljárás lefolytatását követően intézkedem a haszonbérleti szerződés módosításáról.

**INDOKOLÁS**

A 32/2021. (II.25.) PM. határozatban döntöttem a tiszavasvári 6622/2 hrsz-ú, 9,5 ha nagyságú, 38.10 AK értékű legelő, árok művelési ágú önkormányzati ingatlan haszonbérbe adásáról, így 2021.03.09-én Erdős Csaba Tiszavasvári, Vörösmarty u. 19. sz. alatti lakossal, mint földművessel megkötöttem a haszonbérleti szerződést.

A haszonbérlő nyilatkozott arról, hogy az ingatlant nem legelőként akarja hasznosítani, hanem azon szántóföldi növényt (lucernát) kíván termeszteni. Jelenleg a bérlő tavaszi árpával vetette be a földet. Az ingatlan egy része mély fekvésű, ezért az továbbra is legelő marad.

A bérbe adásra kerülő önkormányzati ingatlan az ingatlan-nyilvántartásban legelő művelési ágú, a Magyar Államkincstár nyilvántartásában – az Önkormányzat nyilatkozat alapján - mint pihentetett legelő terület szerepel.

A Szabolcs-Szatmár-Bereg Megyei Kormányhivatal Földhivatalának tájékoztatása alapján, amennyiben az ingatlan nem legelőként kerül hasznosításra, hanem azon valamilyen növénykultúra termesztése kezdődik, akkor az ingatlan művelési ágát meg kell változtatni, azaz az ingatlan osztályba sorozása szükséges.

A művelési ág változás miatt az ingatlan haszonbérleti díja módosul, tekintettel arra, hogy az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 12. § (2) bekezdése értelmében a

* szántó művelési ágú ingatlanok haszonbérleti díja 63.000 Ft/ha/év + ÁFA
* legelő művelési ágú ingatlanok haszonbérleti díja 2.000 Ft/Ak/év + ÁFA

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.

Tiszavasvári, 2021. április 29.

**Szőke Zoltán**

 **polgármester**